recursal/SuperWikiNEXT-32B huggingface dataset:
*Վիքիպեդիայում կան հոդվածներ Ավետիսյան ազգանունով այլ մարդկանց մասին։*

**Արաքսյա Մկրտչի Ավետիսյան** (հոկտեմբերի 1, 1918(1918-10-01), Ալեքսանդրապոլ, Հայաստանի Առաջին Հանրապետություն), հայ բժիշկ, մանկաբարձ-գինեկոլոգ։ Բժշկական գիտությունների թեկնածու (1962), պրոֆեսոր (2000)։ Էկոլոգիայի և կենսագործունեության անվտանգության միջազգային ԳԱ անդամ (2003)

Կենսագրություն
--------------

1943 թվականին ավարտել է Երևանի բժշկական ինստիտուտը։ 1962-1996 թվականներին աշխատել է ԵԲԻ մանկաբարձության և գինեկոլոգիայի ամբիոնում (1968-1969 թվականներին՝ վարիչ), 1996-2004 թվականներին՝ «Հայբուսակ» ինստիտուտում։

Ապացուցել է տեղային սառեցումով ներզատիչ համակարգի խթանման հնարավորությունները և բուժել մի շարք գինեկոլոգիական ու մանկաբարձական հիվանդություններ։

Արաքսյա Ավետիսյանը հաստատել է «Ջերմուկ» հանքային ջրի արդյունավետությունը կանանց սեռական օրգանների բորբոքային հիվանդությունների բուժման և տրիխոմոնոզի հարուցչի հայտնաբերման համար։

Երկեր
-----

Հեղինակ է «Կանանց հիվանդությունների բուժումը Ջերմուկ կուրորտում» (1961), «Բալնեոլոգիայի և հիպոթերմիայի մի քանի հարցեր գինեկոլոգիայում» (1981), «Գինեկոլոգիական և մանկաբարձական հիվանդությունների բուժումը տեղային հիպոթերմիայով (առանց դեղամիջոցների)» (1997) և «Ֆիզիոլոգիական մանկաբարձություն» (2002) գրքերի։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
2. ↑  «Կոհա առցանց քարտարան, Ավետիսյան, Արաքսյա Մկրտչի»։ *haygirk.nla.am* (hy-Armn)։ Վերցված է 2018 թ․ դեկտեմբերի 24

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11248 |

 |
**Ալթայի ոսկե լեռներ**, անուն, որով 1998 թվականին ՅՈՒՆԵՍԿՕ-ի Համաշխարհային ժառանգության օբյեկտների ցանկում ընդգրկվել են Ռուսաստանի տարածքում ձգվող Ալթայի լեռների երեք հատվածներ.

* Ալթայի արգելոցը և Տելեցկոյե լճի բուֆերային գոտին (965 753 հեկտար),
* Կատունի արգելոցը և Բելուխա լեռան բուֆերային գոտին (392 800 հեկտար),
* Ուկոկ սարահարթը (252 904 հա)։

Պահպանվող տարածքի ընդհանուր մակերեսը կազմում է 16 175 կմ²։

Այս տարածքների ընտրությունը պայմանավորված է նրանով, որ հենց այդտեղ է Սիբիրում իր ամբողջականությամբ առավել լիովին ներկայանում են ալպյան բուսականության գոտիների հաջորդականությունը՝ տափաստանային, անտառատափաստանային, խառը անտառների, ենթալպյան և ալպյան գոտիներ։ Բացի այդ, հաշվի է առնվել այդ տարածքների կարևորությունը հազվագյուտ կենդանիների պոպուլյացիայի պահպանման համար, ինչպիսիք են ձյունահովազը, սիբիրյան լեռնային այծը և Ալթայի արգալին։

Պաշտպանության գոտում կան պազիրիկյան գերեզմանատեղիների հայտնաբերման որոշ վայրեր։

Բնության պահպանության միջազգային միությունը մտահոգություն է հայտնում, որ չնայած այդ տարածքները Համաշխարհային ժառանգության ցուցակում ընդգրկելուն, ինչը պետք է երաշխավորեր նրանց հատուկ պահպանվող կարգավիճակը, այդտեղ շարունակում է ակտիվ որսագողությունը։ Բնապահպանների շրջանում մտահոգություն է առաջացնում նաև Կոշ-Ագաչա գազատարի և Ուկոկով անցնող ու դեպի Չինաստան ձգվող արագընթաց մայրուղու կառուցման նախագիծը։

Ծանոթագրություններ
------------------

1. ↑  Golden Mountains of Altai — unesco.org
2. ↑  «Greater Altai—Altai Krai, Republic of Altai, Tyva (Tuva), and Novosibirsk—Crossroads»։ Արխիվացված է օրիգինալից 2007 թ․ մարտի 14-ին։ Վերցված է 2006 թ․ նոյեմբերի 30  `|url-status=` պարամետրը գոյություն չունի (օգնություն)
3. ↑  Рудой, 2002, էջ 52—64

Գրականություն
-------------

* *Рудой А. Н.* Обратная сторона Луны? // *Алтайский вестник*. — 2002. — № 2. — С. 52—64. Архивировано из первоисточника 20 Հուլիսի 2011.

Արտաքին հղումներ
----------------

* Օբյեկտների աշխարհագրական դիրքը
**Pittsburgh Pet Expo** (հայերեն հնչողությամբ՝ **Փիթսբուրգ փեթ էքսպո**), ընտանի կենդանիների առուծախ կազմակերպելու նպատակով յուրաքանչյուր տարի աշնան կեսերին Փենսիլվանիա նահանգի Փիթսբուրգ քաղաքի գործարար թաղամասում՝ Դեյվիդ Լոուրենսի անվան կենտրոնում կազմակերպվող շոու, որն ունի եռօրյա տևողություն և անց է կացվում ծածկից դուրս գտնվող, շուրջ երկուսուկես ակր մակերեսով տարածքի վրա։ Դա Ամերիկայի Միացյալ Նահանգներում կազմակերպվող նմանատիպ շոուների շարքում հանդիսականների թվաքանակի առումով զբաղեցնում է երկրորդ տեղը. հանդիսատեսների թիվը հասնում է մոտավորապես 14 հազարի։ Փիթսբուրգյան այդ շոուն առաջին անգամ կազմակերպվել է 2004 թվականին և տարեցտարի ավելի ու ավելի լայն ճանաչում ու համբավ ձեռք բերել՝ որպես նմանատիպ առաջին ու լավագույն միջոցառումներից մեկը ԱՄՆ-ում։ Միջոցառումը լուսաբանվում է՝ իբրև ընտանի կենդանիների օլիմպիադա, որին ներգրավված է մրցավարների միջազգային ընկերակցությունը (International Judges Association (IJA), և ծրագրում ընդգրկված են «*Փրկիր ինձ*» (*Rescue Me*), ռոդեո, ձիավարժանք, ջրասուզման (Dock Diving) մրցումներ, տաքսաների մրցարշավ և այլ մրցաձևեր։

Շոուին սովորաբար մասնակցում են տեղացի և այլ վայրերից եկած առնվազն 250 կենդանատերեր, կենդանիների փրկության երեսունից ավելի խմբեր։ Ընտանի կենդանիներից զատ՝ ցուցադրվում են նրանց խնամքին առնչվող արտադրատեսակներ ու ծառայություններ, կազմակերպվում են զվարճալի խաղեր, փոքրիկ բեմականացումներ, իմպրովիզներ։ Շոուին մասնակցող կենդանիների մեջ շները մեծամասնություն են կազմում, սակայն հանդես են գալիս նաև բավականին շատ կատուներ, թռչուններ, մողոսներ ու այլ կենդանիներ։

Գլխավոր հովանավորները
---------------------

Միջոցառումը երկար տարիներ հովանավորում են «Ընտանի կենդանիներին՝ առողջարար արտադրանք» ընկերությունը՝ *Healthy Pet Products*-ը և *VCA Animal Hospitals* ընկերությունը։

Լրատվությունը
-------------

*Pittsburgh Pet Expo*-ն անհրաժեշտ տեղեկատվությունը պատշաճ տեսքով ներկայացնում է համացանցում՝ Facebook-ի և Twitter-ի լրատվական հատուկ հարթակներում։

Ծանոթագրություններ
------------------

1. ↑  «Pittsburgh Pet Expo»։ *Pghpetexpo.com*։ Վերցված է 2016 թ․ օգոստոսի 30
2. ↑  Wilson Fuoco Linda։ «Pet Expo lures thousands of families, pets Downtown»։ *Pittsburgh Post-Gazette*։ Վերցված է 2016 թ․ օգոստոսի 30
3. ↑  Lang Heather։ «Furry Tails: Pittsburgh Pet Expo Returns To Convention Center»։ *CBS Pittsburgh*
4. ↑  Gormly Kellie B.։ «Pet owners, animals converge Downtown for Pet Expo»։ *TribLIVE*։ Վերցված է 2016 թ․ օգոստոսի 30
5. ↑  Arbogast Sarah։ «Over 150 Exhibits Featured At Annual Pet Expo»։ *CBS Pittsburgh*։ Վերցված է 2016 թ․ օգոստոսի 30
6. ↑  «WTAE Editorial: Family fun at the Pittsburgh Pet Expo»։ *WTAE Pittsburgh*։ Վերցված է 2016 թ․ օգոստոսի 30
7. ↑  Williams Candy։ «Pet expo offers services, fun for animals, owners»։ *TribLIVE*։ Վերցված է 2016 թ․ օգոստոսի 30
8. ↑  «Pittsburgh Pet Expo»։ *Facebook.com*։ Վերցված է 2018 թ․ դեկտեմբերի 10
9. ↑  «Pittsburgh Pet Expo (@PittPetExpo) - Twitter»։ *Twitter.com*։ Վերցված է 2018 թ․ դեկտեմբերի 10
**Plymouth Superbird**, սպորտային ավտոմեքենա, որը թողարկվել է 1970 թվականից «Plymouth» ընկերության կողմից։ «NASCAR» շարքի ամենահիշարժան մրցարշավային մեքենաներից մեկն է և նրա բազմակի հաղթողը, որը վարում էր հայտնի մրցարշավորդ Ռիչարդ Պետին։ Չնայած այն հանգամանքին, որ «Plymouth Superbird»-ը սկզբում ծրագրվում էր որպես բացառապես մրցարշավային մոդել, այն ուղարկվել է նաև զանգվածային արտադրության։ Արտադրվել է ընդամենը 1920 մեքենա, այդպիսով այն դարձնել է կոլեկցիոն մեքենա։

«Plymouth Superbird»-ը կարծես «Dodge Charger Daytona»-ի գրեթե ամբողջական պատճենն է, իսկ ներսից՝ «Plymouth Road Runner»-ը։ Այս մոդելը առանձնանում է մի հսկայական հակաանվածածկով, որն ապահովում է լավ մեկնարկային ուժ։ Ճիշտ է, այն գործել է միայն 90 կմ/ժ-ից ավելի արագությամբ, բայց համընդհանուր ուշադրության է արժանացել։ Ի դեպ, սա «NASCAR» մրցավազքում սպոյլեր օգտագործելու առաջին դեպքն է եղել։ Մինչ այդ Ամերիկայի մրցարշավային մեքենաներն ավելի լավ ղեկավարումը լավը չէին ունեցել։

Մրցավազքային գործունեություն
----------------------------

Ռիչարդ Պետիի լեգենդար «Plymouth Superbird»-ն իր թանգարանում
«NASCAR» մրցավազքի լեգենդ Ռիչարդ Պետին վարելով «Plymouth Superbird» մոդելը՝ մի շարք վառ հաղթանակներ է ունեցել՝ ընդմիշտ իր անունը գրելով համաշխարհային մրցավազքի պատմության մեջ, սակայն չի կարողացել լիովին արդարացնել իր վրա դրված բոլոր հույսերը, այդպես էլ չգերազանցելով իր ոչ պակաս հայտնի նախորդին՝ «Dodge Daytona» մոդելին։ Ընդամենը 1970 թվականին տարվեց 21 հաղթանակ (ներառյալ «Daytona 500»), բայց 1971 թվականին «NASCAR»-ի (հակաանվածածկոցով ավտոմեքենաների համար) փոփոխված կանոնները վերջ դրեցին «Superbird» մոդելի մասնակցությանը մրցարշավներին։

Ծանոթագրություններ
------------------

1. 1 2  Chris Woodyard (November 3, 2013)։ «Is a wacky '70 Plymouth Superbird worth $500,000?»։ *USA TODAY*
2. 1 2  *Крейг Читем* Американские автомобили. Автомобили, прославившие Америку. — Москва: АСТ, 2007. — С. 362—363. — ISBN 5-17-036134-3

Արտաքին հղումներ
----------------
**Անահիտ Հովհաննեսի Զարդարյան** (օգոստոսի 30, 1945(1945-08-30), Երևան, Հայկական ԽՍՀ, ԽՍՀՄ), հայ նկարչուհի։

Գեղանկարիչ Հովհաննես Զարդարյանի դուստրն է։

Կենսագրություն
--------------

1964 թվականին ավարտել է Երևանի գեղարվեստի ուսումնարանը, 1969 թվականին՝ Երևանի գեղարվեստա թատերական ինստիտուտը։ 1981-1982 թվականներին դասավանդել է Հայկական պետական մանկավարժական համալսարանում։ 1996 թվականից ՅՈՒՆԵՍԿՕ-ի անդամ։

Ստեղծագործություններ
--------------------

Ստեղծել է

Դիմանկարներ`

* Որդուս դիմանկարը», 1979
* «Ֆիզիկոս Արա Գրիգորյան», 1984
* «Ջեմմա Միրզոյանի դիմանկարը», 1987

Բնապատկերներ՝

* «Դաշտային ծաղիկներ», 1981
* «Բյուրականի շրջակայքում», 1994

Կոմպոզիցիաներ՝

* «Խնձորենի», 1970
* «Խաղաղություն և պատերազմ», 1998
* «Վենետիկյան դիմակ», 2000
* Ճամփորդական տպավորությունների շարք, 1999-2001

Ձևավորել է Արամ Խաչատրյանի «Գայանե» (1971, Երևանի օպերայի և բալետի թատրոն, 1972 թվականին՝ Վորոնեժի օպերայի և բալետի թատրոն), Սերգեյ Պրոկոֆևի «Մոխրոտը» (1998, Երևանի օպերայի և բալետի թատրոն) բալետների զգեստները։

Ցուցահանդեսներ
--------------

Անհատական ցուցահանդեսներ է ունեցել Փարիզում (1999, 2000), Երևանում (2011)։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*
2. ↑  «HHpress.am»։ *www.hhpress.am*։ Վերցված է 2016-08-30
Ալիկ Գյունաշյանը ռեստորանային համալիրում
**Ալիկ Յաշայի Գյունաշյան** (դեկտեմբերի 8, 1954(1954-12-08), Լենինական, Հայկական ԽՍՀ, ԽՍՀՄ), հայ երգիչ, ՀՀ վաստակավոր արտիստ (2015): Անդրկովկասյան փառատոնի դափնեկիր, քաղաքային, ժողովրդական և աշուղական երգերի կատարող։

Կենսագրություն
--------------

Ալիկ Գյունաշյանը ծնվել է 1954 թվականի դեկտեմբերի 8-ին Լենինականում (այժմ՝ Գյումրի)։ Միջնակարգ կրթությունը ստացել է Ավետիք Իսահակյանի անվան թիվ 26, այնուհետև Արտյոմ Պետրոսյանի անվան թիվ 10 դպրոցներում։ 1962 թվականից ընդգրկվելով Լենինականի Սևյանի անվան երգի–պարի համույթում, գյումրեցուն վայել, տարիների ընթացքում արժանացել է բազմաթիվ մրցանակների՝ 5 անգամ ոսկե մեդալի, 10 տարեկան հասակում Անդրկովկասյան մրցույթի դափնեկրի կոչման և այլ մրցանակների։

Ալիկ Գյունաշյանը համերգներով հանդես է եկել ԱՄՆ–ում, Ֆրանսիայում, Հոլանդիայում, Խորհրդային միության մի շարք քաղաքներում, հանրապետության գրեթե բոլոր քաղաքներում ու գյուղերում։

2004 թվականին և 2014 թվականին Երևանում և Գյումրիում մեծ շուքով նշվել է նրա 50 և 60-ամյա հոբելյանները, որի ժամանակ նա պարգևատրվել է ոսկե ձայնասկավառակով, մեդալներով, պատվոգրերով և խրախուսական այլ պարգևներով։ 2011 թվականի սեպտեմբերի 23–ին, Գյումրու օր՚ տոնակատարության ժամանակ Ալիկ Գյունաշյանը պարգևատրվել է Գյումրու պատվավոր «Վարպետ» կրծքանշանով։ 2006 թվականին լույս տեսավ Գագիկ Վարդանյանի «Ալիկ Գյունաշյան» գրկույքը, որը նվիրված է նրա կյանքին ու գործունեությանը։ 2014 թվականի հոկտեմբերի 25–ին Գյումրու օր տոնակատարության ժամանակ, Ալիկ Գյունաշյանին շնորհվեց Գյումրու պատվավոր քաղաքացի կոչումը, իսկ 2014 թվականի դեկտեմբերի 11–ին պարգևատրվել է ՀՀ մշակույթի նախարարության բարձրագույն՝ ոսկե մեդալով։

Պարգևներ և մրցանակներ
---------------------

* ՀՀ վաստակավոր արտիստ (2015)
* Գյումրու պատվավոր քաղաքացի (2014)

Մեջբերումներ Ալիկ Գյունաշյանից
------------------------------

|  |  |  |
| --- | --- | --- |
|  | Յուրաքանչյուր երգ ես երգում եմ հոգով ու սրտով, իսկ այդ ամենը ինձ տվել է իմ սուրբ հողը, իմ հարազատ քաղաքը, իմ լավագույն տարիների փառավոր օջախ` Սևյանի մշակույթի պալատը, վարպետ Աղասի Շաբոյանը, ընկեր Շողիկը, ընկերներս, իմ համով–հոտով, շախով գյումրեցիներս։ Եվ եթե չլինեին նրանք, չէի լինի և ես։ |  |

Սկավառակագրություն
------------------

* Տարիներով շարունակ (1997)
* Չի հոգնել Հայը (1997)
* Անցան օրերը (1998)
* Մի արագիլ (1998)
* Իմ Նոնա (2000)
* Դե արի յար (2001)
* Գուսանական հուշեր (2005)
* 50 (2005)
* 2007 (2007)
* The Very Best (2008)
* Սուրբ մայրեր (2010)
* The Best (2012)

Ծանոթագրություններ
------------------

1. ↑  Ա. Յ. ԳՅՈՒՆԱՇՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ
2. ↑  12-րդ անգամ նշվեց Գյումրու օրը
3. ↑  «Գյումրու պատվավոր քաղաքացիները»։ *www.gyumricity.am*։ Վերցված է 2019 թ․ հունվարի 6

Արտաքին հղումներ
----------------

* Սիրված երգեր Ալիկ Գյունաշյան 60
**Արթուր Աքշելյան** (դեկտեմբերի 28, 1984(1984-12-28), Երևան, Հայկական ԽՍՀ, ԽՍՀՄ), կոմպոզիտոր։ «Ասոնանս» անսամբլի դիրիժոր։

Կենսագրություն
--------------

2007 թվականին ավարտել է Երևանի Կոմիտասի անվան պետական կոնսերվատորիան՝ Վարդան Աճեմյանի ստեղծագործական դասարանը։ 2008 թվականին տեղափոխվել է Շվեյցարիա։ Նույն թվականին ընդունվել է Ժնևի երաժշտական բարձրագույն դպրոցը, որտեղ կատարելագործվել է հանրահայտ կոմպոզիտոր Միքաել Ժարրելի դասարանում (MA in Arts): Մի շարք հանդիպումներ է ունեցել կոմպոզիտորներ Ստեֆանո Գերվազոնիի, Պոլ Մեֆանոյի, Անրի Դյուտիյոյի, Աշոտ Զոհրաբյանի, Տիգրան Մանսուրյանի, Սոֆյա Գուբայդուլինայի հետ։

Մասնակցել է կանադական «Domaine Forget» և անգլիական «Arditti» քառյակների մասնագիտական դասընթացներին։ Համագործակցել է ճանաչված անսամբլների («Insomnio», Հոլանդիա, «Contrechamps», Ժնև, «Nouvel Ensemble Moderne», Քվեբեկ) և երաժիշտների (Արթուր Ավանեսով, Հայկ Մելիքյան և ուրիշների) հետ։

Մրցանակներ
----------

* Կոմպոզիտորների միջազգային մրցույթների դափնեկիր,
* 1-ին մրցանակ, 2007, «Pre-Art», Ցյուրիխ,
* Յուրգենսոնի անվան, 3-րդ մրցանակ, Շուշանիկ Ափոյան, 2010, Մոսկվա,
* «Գաուդեամուս», պատվավոր դիպլոմ, 2010, Հոլանդիա,
* Ժնևի մրցույթի գլխավոր մրցանակ, 2012,
* Kiefer-Hablitzel մրցանակ, 2012։

Ծանոթագրություններ
------------------

1. ↑  «ԵՊԿ դասախոսը երկրորդ տեղն է գրավել կոմպոզիտորական երրորդ միջազգային մրցույթում»։ 2021-03-08։ Վերցված է 2023-01-23

Արտաքին հղումներ
----------------

* Արթուր Աքշելյան

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
**Male captus, bene detentus**, թարգմանաբար՝ **«սխալ կերպով ձերբակալված, պատշաճորեն՝ կալանավորված»**, իրավական դոկտրին՝ համաձայն որի ձերբակալման ոչ իրավաչափ լինելը չի կարող արգելք հանդիսանալ քրեական վարույթ նախաձեռնելու կամ կալանքը որպես խափանման միջոց ընտրելու հարցում։

Պրակտիկայում, ըստ ըստ «male captus, bene detentus» սկզբունքի ճանաչման, պետությունները բաժանվում են երկու մասի. պետություններ, որոնք ոչ իրավաչափ ձերբակալումը համարում են վարույթի հետագա ընթացքի համար խոչընդոտ և պետություններ, որոնք այդօրինակ խոչընդոտ չեն համարում (օրինակ՝ ԱՄՆ, Գերմանիա, Հայաստան)։ Հայաստանում ստեղծվել է կայուն նախադեպային պրատիկա, որ ձերբակալման ոչ իրավաչափ լինելը, ինքնին, չի ենթադրում կալանքի անօրինականություն։

Ամերիկայի Միացյալ Նահանգների գերագույն դատարանն իր մեկնաբանողական պրակտիկայում արձանագրել է, որ եթե ենթադրյալ հանցագործություն կատարած անձը ձերբակալվել է օտարերկրյա պետության տարածքում, ապա «male captus, bene detentus» սկզբունքի կիրառման կամ չկիրառման հարցը որոշվում է ձերբակալման վայրի պետության քրեադատավարական օրենսդրությամբ։

Ծանոթագրություններ
------------------

1. ↑  Attorney-General v. Eichmann, 36 I.L.R. 5 (1961)
2. ↑  Frisbie v. Collins, 342 U.S. 519 (1952)
3. ↑  United States ex el Lujan v. Gengler, 510 F.2d 62 (1975)
4. ↑  United States v. Alvarez-Machain, 504 U.S. 655 (1992)
5. ↑  State v. Ebrahim, 21 I.L.M. 888
6. ↑  United States v. Toscanino, 500 F.2d 267 (1974)
7. ↑  United States v. Verdugo-Urquidez 939 F.2d 1341 (1990)
8. ↑  Connelly v. Director of Public Prosecutions, A.C. 1254 (1964)
9. ↑  Bennett v. Horseferry Road Magistrates' Court, 3 All E.R. 138 (1993)
10. ↑  «No protest, no problem: German court confirms male captus, bene detentus rule»։ *GPIL - German Practice in International Law* (en-US)։ 2020 թ․ մայիսի 1։ Վերցված է 2022 թ․ մարտի 13
11. ↑  Ker v. Illinois, 119 U.S. 436 (1886)
**Postal** (հայերեն՜ **Փոստային**), գործողության համակարգչային խաղ, որը մշակվել է ամերիկյան Running with Scissors ստուդիայի կողմից և հրապարակվել է Ripcord Games-ի կողմից 1997 թվականին։ Ռուսաստանում խաղը թողարկվել է 2003 թվականին Акелла-ի կողմից **Postal Plus** անվամբ, որը ներառում է **Special Delivery**-ի հավելումը։ 2020 թվականի հուլիսի 14-ին Postal-ը դարձավ ընդմիշտ անվճար Steam-ում և GOG-ում։

Սյուժե
------

Մի օր, բնակում է մի մարդ, որը սկսում է մտածել, որ բոլոր մարդիկ վարակված են, ովքեր կարող են վարակել իրեն և վախի պատճառով նա որոշում է, որ ամեն ինչում մեղավոր է ավիաբազան, քանի որ դա հենց ռազմականի պատճաnն է, որ այս քաղաքում ավելի ու ավելի շատ վարակվածներ կան, ուստի նա որոշում է դուրս գալ դրսում և սպանել ագրեսորներին և քաղաքացիներին, ովքեր շրջում են վայրերում (կախված խաղացողից)։ Նա վերջում հասնում է ռազմական ավիաբազա, սպանում է բոլորին։ Դրանցի հետո նա գնում է դպրոց երեխաներին սպանելու, բայց նրա զենքը արդյունավետ չէ նրանց դեմ, և նա ուշագնաց է լինում։ Նա ուշքի է գալիս հոգեբուժարանում, որտեղ պրոֆեսորն ասում է, որ ինքը հիվանդ է, արժանի է հերոս կոչվելու և որ նա շատ ժամանակ կունենա առարկան ուսումնասիրելու համար։

Ծանոթագրություններ
------------------

1. ↑  GOG.com — 2008.
2. ↑  Humble Store
3. ↑  ESRB rating database
4. ↑  «Публикация Running With Scissors в профиле Instagram: "Pickup POSTAL 1 free from now until FOREVER on Steam or GOG cuz we'd rather you spend your hard earned dollars on POSTAL Redux! p0st.al/1"»։ *Instagram* (ռուսերեն)։ Վերցված է 2020-07-27

Արտաքին հղումներ
----------------

* Պաշտոնական կայք
* Moby games
* Metacritic
* Imdb
* Behind the voice actors
* Postal fandom
* Steam
**Անավարտ պատմություններ** (**ավանդություն**), Ջ․ Ռ․ Ռ․ Թոլքինի պատմությունների և շարադրանքների հավաքածու, որոնք չեն հրապարակվել նրա կենդանության օրոք։ Առաջին անգամ հրապարակվել են 1980 թվականին Քրիստոֆոր Թոլքինի խմբագրությունում։

Ի տարբերություն «Սիլմարիլիոնների» (որի մեջ ամենատարբեր պատմողական հատվածներ փոփոխվել են, ստեղծագործությունը ավելի միասնական դարձնելու համար), «Անավարտ պատմությունների» մեջ տեքստը մնացել է այն նույն ձևով, ինչպես գրել է Թոլքինը։ Փոփոխվել են միայն, խիստ անհրաժեշտության դեպքում։ Արդյունքում, գրքում որոշ նյութեր իսկապես ներկայացնում են անավարտ պատմություններ, իսկ որոշ էմոցիոնալ հատվածներ նկարագրում են միջերկիրը։ Յուրաքանչյուր պատմություն ուղեկցվում է մեկնաբանությունների երկար շարքով, հակասանքներով, բացատրելի և անհասկանալի պահերով։

Նմանապես Քրիստոֆեր Թոլքինը խմբագրել և հրապարակել «Սիլմարիլիոնները», մինչ «Անավարտ պատմությունների» ուսումնասիրումը։

Գիրքը պարունակում է ավելի մանրամասն տեղեկություններ կերպարների, իրադարձությունների և աշխարհագրական օբյեկտների մասին, միայն հպանցիկ է գրված «Մատանիների Տիրակալի» մասին։ Այդ պատմությունը ներառում է Գենդալֆի և Իստարի ծագման պատմությունը, Իսիդուրայի մահվան և Իրիսյան արահետներում համիշխանության մատանիի կորելու, Ռոհան թագավորության մասին, այդ ամենը ընդլայնում է գիտելիքները Միջերկրի պատկերացման մասին։

Հատկապես հետաքրքիր է Ալդարիոնեի և Էրենդիսի մասին պատմությունը, Նումենորների պատմությունը մինչև անկումը։ Քարտեզը նույնպես պատկերված է գրքում։

Անոտացիա
--------

Նումենորյան արքայազնի սրտում որ է ավելի ուժեղ, սերը դեպի ծովը թե հավատարմությունը դեպի կինը, ինչ է ցանկանում հպարտ Գալադրիելը՝ իշխել մկջերկրում կամ վերադառնալ արևմուտք։ Ինչպես Թորինը և Կոմպանիան կազմակերպեցին իրենց արշավանքը դեպի Միայնակ լեռը։ Ինչու դիքարը մնացել էր միայն Դրուդանյան անտառում։ Այս գրքում դուք կգտնեք այս բոլոր հարցերի պատասխանները, և կհայտնվեք Թոլքինի լեգենդարիումի Միջերկրի մասին։

Բովանդակությունը
----------------

Առաջին մաս, Առաջին դարաշրջան․

* «Թրոնը և նրա այցը դեպի Հոնդոլին»
* «Հարն ի հին Հարուն (վիպակ Հուրինի երեխաների մասին) »

Երկրորդ մաս, Երկրորդ դարաշրջան․

* «Նումերոն կղզու բնութագիրը »
* «Ալդարիոն և Էրենդիս »
* «Էլրոսա, Նումերոնի թագավորները »
* «Գալադրիելի և Կելեբորնաի պատմությունը »

Երրորդ մաս, Երրորդ դարաշրջան․

* «Իրիսյան դաշտերի անկումը »
* «Քիրիոն և Էորլ, Գոնդորի և Ռոհանայի ընկերությունը »
* «Որսորդություն Էրեբորում»
* «Մատանու որսը »

Չորրորդ մաս․

* Դրուադինի
* Իստարի
* Պալանտիր

Ծանոթագրություններ
------------------

1. ↑
2. ↑
3. ↑
4. ↑  «Неоконченные сказания Нуменора и Средиземья»։ *Википалантир* (ռուսերեն)։ Վերցված է 2018-01-19
5. ↑  Джон Толкиен։ «Неоконченные сказания - Толкиен Джон»։ *www.e-reading.club*։ Վերցված է 2018-01-19
6. ↑

Արտաքին հղումներ
----------------

* 
* 
* Archived 2018-01-12 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Չափորոշչային վերահսկողություն | GND: 4622254-6 · VIAF: 219968903 · WorldCat VIAF: 219968903 |

 |
*Վիքիպեդիայում կան հոդվածներ Նազարյան ազգանունով այլ մարդկանց մասին։*

**Արթուր Նազարյան** (1951, Բեյրութ, Լիբանան), լիբանանահայ գործարար և պատգամավոր։

Նազարյանը եղել է Էներգետիկայի նախարարության ազգային միասնության կառավարությունում՝ Սալամ Թամմամի վարչապետությամբ։ Նա բարձր նախարարական պաշտոններ է զբաղեցրել երկու պետական գերատեսչություններում՝ 1998-2000 թվականներին բնապահպանության և զբոսաշրջության ոլորտում։ 2009 թվականի ընտրություններում նա ընտրվել է Հայ Յեղափոխական Դաշնակցություն կուսակցության թեկնածու։ Նազարյանը Հայկական բարեգործական ընդհանուր միության անդամ է։

Կենսագրություն
--------------

Նազարյանը խնվել է 1951 թվականին Լիբանանի մայրաքաղաք Բեյրութում։ Բարձրագույն կրթություն է ստացել ԱՄՆ-ում։ Կրթությունը ավարտել է 1973 թվականին և ստացել է տեքստիլ ինժեների որակավորում։ Աշխատում է առևտրի և արդյունաբերության ոլորտում և Պարսից ծոցում մի քանի ընկերությունների սեփականատեր է։ 1998 թվականին Սելիմ Հոսի կողմից նշանակվել է Զբոսաշրջության և շրջակա միջավայրի նախարար։ Նազարյանը խորհրդարանի անդամ է ընտրվել 2009 թվականին։ Այժմ նա Էներգետիկայի և ջրի նախարարն է։

Անձնական կյանք
--------------

Նազարյանը ամուսնացած է Թամար Քալաջյանի հետ։ Նրանք ունեն երեք որդի՝ Հարի, Ալեքս և Փիթեր։

Ծանոթագրություններ
------------------

1. ↑  Migliorino Nicola (2008)։ *(Re)constructing Armenia in Lebanon and Syria: Ethno-Cultural Diversity and the State in the Aftermath of a Refugee Crisis*։ Berghahn Books։ էջ 190։ ISBN 978-1-84545-352-7։ Վերցված է 2011 թ․ մարտի 13
2. ↑  Goldstone Patricia (2001)։ *Making the World Safe for Tourism*։ Yale University Press։ էջ 181։ ISBN 978-0-300-08763-5։ Վերցված է 2011 թ․ մարտի 13
**Ալիսա Նաթթինգ** (անգլ.՝ Alissa Nutting, 20-րդ դար, ԱՄՆ), ամերիկացի գրող և ստեղծագործական գրող պրոֆեսոր։ Նա մեծ համբավ է ձեռք բերել իր "Մայրս ինձ սպանեց, հայրս ինձ կերավ" հեքիաթների շարքով։

Վաղ կարիերա
-----------

Նաթթինգը հաճախել է Ֆլորիդա նահանգի Վալռիկո քաղաքի Բլումինգդեյլ ավագ դպրոց:Ստացել է բակալավրի աստիճան Ֆլորիդայի համալսարանի և մագիստրոսի գեղարվեստի Ալաբամայի համալսարանում:Ալաբամայի համալսարանում Նա աշխատել է որպես "Սև Ռազմիկ" ամսագրի խմբագիր ։ Նաթթինգը դասավանդել է Ջոն Քերոլի համալսարանում և Լաս Վեգասի Նեւադայի համալսարանում։ Ներկայումս նա դասավանդում է Գրիննել քոլեջում։

Գրական գործունեություն
----------------------

Նաթինգը "Կեղտոտ աշխատանք կանանց և աղջիկների համար"պատմվածքների ժողովածուի հեղինակն է։ Նա գրել է և գրում էբազմաթիվ գրքեր,որոնց համբավը և պահանջարկը օր օրի մեծանում են:Ա

"Տամպա"-ն մի վեպ է, որը համատեղում է էրոտիկան, երգիծանքը և սոցիալական քննադատությունը։ Այս գիրքը պնդում է, որ կանայք կարող են ներվել, եթե նրանք երիտասարդ են և գեղեցիկ։ Վեպի կենտրոնում միջնակարգ դպրոցի ուսուցչուհի է, ով սեռական հարաբերություններ ունի իր աշակերտների հետ ։ Նաթինգը ոգեշնչվել է Դեբրա Լաֆավից, ուսուցչուհուց, որը մեղադրվում էր 2005 թվականին իր անչափահաս աշակերտների հետ սեռական հարաբերություններ ունենալու։ Նաթինգը միջնակարգ դպրոցում սովորել է Լաֆավի հետ միասին։

Նա այժմ ունի 2 մրցանակներ։

Անձնական կյանք
--------------

Նաթինգի առաջին ամուսինը Շոն Նաթինգն էր։ 2013 թվականին Նաթինգը ծնեց նրանց դստերը ՝ Սպարոու Ջեյնին, նախքան զույգի բաժանվելը։ Նաթինգը ապրում է Այովայում և այժմ ամուսնացած է Գրինելի գործընկեր պրոֆեսոր Դինա Բակոպուլոսի հետ։

Մատենագիտություն
----------------

* *Unclean Jobs for Women and Girls*, Starcherone Books, Buffalo, New York 2010, 978-0-984213320
* *Tampa*, Ecco, 2013, 978-0062280541
* *Made for Love*, Ecco, 2017, 978-0062280558

Ծանոթագրություններ
------------------

1. ↑  «The &Now Awards 2: The Best Innovative Writing Paperback – May 25, 2013»։ Amazon.com։ Վերցված է 8 December 2014
2. ↑  Connors, Joanna (26 July 2013)։ «'Tampa,' a novel by Alissa Nutting, puts female sexual predator in focus»։ cleveland.com։ Վերցված է 6 October 2016

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Speculative Fiction Database |
|  |
| 

|  Չափորոշչային վերահսկողություն |
| --- |
|  |
| BNC: a12161147 · BNF: 16581234m · ISNI: 0000000091642703 · LCCN: no2010146184 · NKC: xx0184788 · NTA: 364374357 · PTBNP: 1565078 · VIAF: 134120357 · WorldCat VIAF: 134120357 |

 |

 |
**Samsung Galaxy J5,** Samsung Galaxy J5-Android, սմարթֆոնը արտադրել է Samsung Electronic ընկերությունը, այն ներկայացվել է 2015 թվականին։

Սարքավորումներ
--------------

Սմարթֆոնն աշխատում է Qualcomm Snapdragon պրոցեսրով, ունի 1,2ghz հզորություն, 1,5 RAM, ներքին հիշողությունը 8GB, մարտկոցի հզորությունը 2600 միլիամպեր ժամ։ Samsung Galaxy J5 սահմանվել է 5 դյույմանոց HD SuperAmoled էկրան։ Սմարթֆոնի հետևի կափարիչը պլաստիկ է։

Ֆոտոխցիկ
--------

  

Samsung Galaxy J5 սմարթֆոնի դիմացի տեսախցիկը 5 մեգապիքսել է իսկ հետևի տեսախցիկը 13 մեգապիքսել։

Ծրագրային ապահովում
-------------------

Այս հեռախոսի Android 5.1.1 է, թարմացնելիս մինչև Android 6.0.1։

Մինչև Android 6.0.1 թարմացման ամսաթվերը։

| Մոդել | Ամսաթիվ |
| --- | --- |
| J500F | 2016 թվականի հունիսի 14 |
| J500M | 2016 թվականի հունիսի 26 |
| J500H | 2016 թվականի հուլիսի 12 |
| J500Y | 2016 թվականի սեպտեմբերի 21 |
| J500FN | 2016 թվականի սեպտեմբերի 26 |

Ծանոթագրություններ
------------------

1. ↑  «Samsung Galaxy J5 Quad Core 1.2GHz 5" Black | Samsung UK»։ *Samsung uk* (en-GB)։ Վերցված է 2017 թ․ նոյեմբերի 28
2. ↑  «Samsung Galaxy J5 - Full phone specifications»։ *www.gsmarena.com* (en-US)։ Վերցված է 2017 թ․ նոյեմբերի 28

Արտաքին հղումներ
----------------
**Արղության-Երկայնաբազուկի եկամտաբեր տուն** (ռուս.՝ Доходный дом Аргутинского-Долгорукова), XIX դարի վերջի առանձնատուն Դոնի Ռոստովում, որը կառուցված է մոդեռն ոճով։ Գտնվում է քաղաքի պատմական կենտրոնում` Բոլշայա սադովայա, 10 հասցեում։ Շենքը մշակութային ժառանգության տարածաշրջանային նշանակության օբյեկտ է։

Պատմություն
-----------

Եկամտաբեր տունը պատկանել է հայազգի Ա. Զ. Արղության-Երկայնաբազուկին։ Շենքի առաջին հարկում սկզբում գտնվել են խանութներ, իսկ երկրորդ և երրորդ հարկերն զբաղեցրել են բնակելի սենյակները։ Խորհրդային իշխանության հաստատումից հետո շենքն ազգայնացվեց, և այնտեղ տարբեր ժամանակներում կատարվեցին բազմաթիվ ձևափոխություններ, որոնք փոփոխեցին ներքին հարդարանքը։

1996 թվականին գլխավոր ճակատը ենթարկվեց վերանորոգման առանց վերակառուցման նախագծի։ 2004 թվականին, Դոնի Ռոստովի 255-ամյակի առթիվ, շենքը վերակառուցեց «Սլավյանե» շինարարական ընկերությունը, ինչի մասին վկայում է պատին փակցված հուշատախտակը։ 

Ներկայումս նախկին եկամտաբեր տանը տեղակայված են խանութ և գրասենյակներ։

Ճարտարապետություն
-----------------

Արղության-Երկայնաբազուկի եկամտաբեր տունը XIX դարի վերջին քառորդի քաղաքացիական ճարտարապետության հուշարձան է։ Շենքը Դոնի Ռոստովի գլխավոր փողոցի պատմական կառուցապատման համալիրի մասն է և արտացոլում է նրա ոճական բազմազանությունը։ Եռահարկ առանձնատան Ճարտարապետությունը կատարված է մոդեռն ոճով։ Աղյուսե շենքի ձևավորման մեջ օգտագործվել են նաև կլասիցիզմին և բարոկկոյին բնորոշ կոմպոզիցիոն հնարքներ և դեկոր։ Ճակատի համաչափությունն ընդգծում են կենտրոնական և կողային ելուստավորումները, որոնք ավարտվում են բարդդեկորային ատտիկոսներով։ Երկրորդ հարկի պատուհանները զարդարված են աղեղնաձև զարդաքիվերով, որոնք լրացված են ծեփվածքներով։ Հինգ բաց ուղղանկյուն պատշգամբներն ունեն կորացված ցանցկեն մետաղական ցանկապատներ։ Կենտրոնական պատշգամբի մուտքի վրայի կամարը պահում են երկու կորնթական սյուներ։ Շենքի կենտրոնական մասն ընդգծում է ատլանտներով մուտքը։

Պատկերասրահ
-----------

* Պատշգամբն ու ատլանտներով մուտքըՊատշգամբն ու ատլանտներով մուտքը
* Ճակատի տարրերՃակատի տարրեր
* Ճակատի տարրերՃակատի տարրեր

Ծանոթագրություններ
------------------

1. 1 2  «Доходный дом А.Э.Аргутинского-Долгорукова в г. Ростове-на-Дону» (ռուսերեն)։ Шукач։ Վերցված է 2017-02-06
2. ↑  «В центре Ростова возрождают историю» (ռուսերեն)։ Славяне։ Վերցված է 2017-02-06
3. ↑  «Доходный дом А.Э.Аргутинского-Долгорукова»։ Памятники Дона։ Վերցված է 2017-02-06
**Ակակի Ծերեթելիի անվան պետական համալսարան** (վրաց.՝ აკაკი წერეთლის სახელობის სახელმწიფო უნივერსიტეტი), հայտնի է նաև որպես **Քութայիսի համալսարան** (վրաց.՝ ქუთაისის უნივერსიტეტი), 1930 թվականի հուլիսին Թիֆլիսում հիմնադրված համալսարան, որ այժմ տեղակայված է Քութայիսում։

Պատմություն
-----------

Համալսարանը հիմնադրվել է Թիֆլիսի պետական համալսարանի հենքի վրա։ Թիֆլիսի պետական համալսարանը հիմնադրվել է 1918 թվականին վրացի պատմաբան Իվանե Ջավախիշվիլու ղեկավարությամբ։ 1930 թվականի հուլիսին, երբ Վրաստանն արդեն գտնվում էր ԽՍՀՄ կազմում, իշխանությունները Թիֆլիսի պետական համալսարանի հենքի վրա ստեղծում են չորս առանձին համալսարաններ։ Դրանցից մեկն էլ Մանկավարժական պետական ինստիտուտն է։

1933 թվականի հունվարի 8-ին վերակազմավորվում է Թիֆլիսի պետական համալսարանն, ու Մանկավարժական պետական համալսարանը տեղափոխվում է Քութայիս։ Այժմ այն կոչվում է Քութայիսի համալսարան և գտնվում է քաղաքի կենտրոնում։ Համալսարանն սկսել է գործել 1933 թվականի փետրվարի 13-ին։ Ավելի քան 700 ուսանողներ Թիֆլիսից տեղափոխվել են Քութայիս՝ շարունակելու իրենց կրթությունը համալսարանում։

1990 թվականին համալսարանը սկսում է կոչվել Ակակի Ծերեթելիի անվան պետական համալսարան. այն կոչվել է վրացի բանաստեղծ ու ազգային-ազատագրական շարժման գործիչ Ակակի Ծերեթելու անվամբ։ 2006 թվականի փետրվարի 23-ին կառավարությունը համալսարանը միացնում է Քութայիսի Ն. Մուշկելիշվիլու անվան ճարտարագիտական ինստիտուտի հետ, որը հիմնադրվել էր 1974 թվականի սեպտեմբերի 1-ին, ինչի շնորհիվ ավելանում են տեխնիկական ոլորտի ֆակուլտետներն ու այդ գիտակարգերին նվիրված դասաժամերը։

Տարբեր տարիների Ակակի Ծերեթելիի անվան պետական համալսարանում աշխատել են Գևորգ Ախվլեդիանին (1887–1973), Իվան Բերիթաշվիլին (1885-1974), Նիկոլոզ Բերձենիշվիլին (1895-1965), Լևան Գոկիելին (1901-1975), Կոռնելի Կեկելիձեն (1879-1962), Նիկո Կեցխովելին (1897/1898-1982), Շալվա Նուցուբիձեն (1888-1969) և այլք։

Ֆակուլտետներ
------------

2011 թվականի տվյալներով՝ Ակակի Ծերեթելիի անվան պետական համալսարանն ունի հետևյալ ֆակուլտետները՝

* Արվեստների ֆակուլտետ,
* Հասարակական գիտությունների ֆակուլտետ,
* Ճշգրիտ և բնական գիտությունների ֆակուլտետ,
* Մանկավարժության ֆակուլտետ,
* Բժշկության ֆակուլտետ,
* Տեխնիկական ճարտարագիտության ֆակուլտետ,
* Ծովային տրանսպորտի ֆակուլտետ,
* Գյուղատնտեսության ֆակուլտետ։

Ծանոթագրություններ
------------------

1. ↑
2. ↑  «Kutaisi Akaki Tsereteli State University. History»։ Վերցված է 2011-04-12

Արտաքին հղումներ
----------------

* Պաշտոնական կայքը Archived 2018-03-26 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | GND: 10091658-2 · ISNI: 0000000403970977 · LCCN: n2020007881 · Microsoft: 59807684 · VIAF: 129845965 · WorldCat VIAF: 129845965 |

 |
**Ակբա բանկը** Հայաստանում գործող ունիվերսալ բանկ է։ Բանկը ներկայացված է Հայաստանի բոլոր մարզերում, բոլոր խոշոր քաղաքներում և ավաններում։ Բանկի մասնաճյուղերը թվով 63-ն են։ Բանկի կենտրոնական գրասենյակը գտնվում է Երևանում։ Բանկի գործունեության հիմնական նպատակն է օժանդակել Հայաստանի տնտեսության, փոքր և միջին բիզնեսի զարգացմանն ու ամրապնդմանը։ Ակբա բանկը Հայաստանի խոշորագույն բանկերից է։ Ներկայումս բանկը տրամադրում է բազմատեսակ ունիվերսալ բանկային ծառայություններ։ 2021 թվականին բանկը փոխել է կազմակերպաիրավական ձևն ու դարձել բաց բաժնետիրական ընկերություն, ինչպես նաև վերաբրենդավորվել և վերանվանվել «ԱԿԲԱ ԲԱՆԿ» ԲԲԸ։

Կառավարման մարմիններ
--------------------

**Բանկի կառավարման մարմիններն են՝**

* Բաժնետերերի ընդհանուր ժողովը
* Բանկի խորհուրդը
* Բանկի գլխավոր գործադիր տնօրենը

Բաժնետերերի ընդհանուր ժողովը բանկի բարձրագույն կառավարման մարմինն է։ Բանկի խորհուրդն իրականացնում է բանկի գործունեության ընդհանուր ղեկավարումը։ Բանկի ընթացիկ ղեկավարումն իրականացնում է Գլխավոր գործադիր տնօրենը։

Մատուցած ծառայություններ
------------------------

Բանկն իրականացնում է Հայաստանի օրենքներով և այլ իրավական ակտերով նախատեսված գործառնություններ։ Բանկն ընդունում է ինչպես ժամկետային, այնպես էլ ցպահանջ ավանդներ, տրամադրում է սպառողական և առևտրային վարկեր, թողարկում և սպասարկում է պլաստիկ քարտեր, թողարկում է միջազգային առևտրի սպասարկման գործիքներ և այլն։

Գյուղատնտեսական վարկերի ծավալներով Բանկն առաջին տեղում է՝ շուկայում ունենալով մոտ 52 տոկոս մասնաբաժին։

Բանկը և գյուղատնտեսությունը
---------------------------

Բանկը գյուղատնտեսական վարկերի պորտֆելի մեծությամբ առաջինն է Հայաստանի բանկային համակարգում[*փա՞ստ*]։

Մասնաճյուղեր
------------

Գլխամաս
Բանկն ունի 63 մասնաճյուղ (ներառյալ Բանկի Կենտրոնական գրասենյակը), որոնցից 18-ը՝ Երևանում, մնացածը՝ Հայաստանի 10 մարզերում և ավելի քան 160 բանկոմատ Հայաստանի ամբողջ տարածքում։

Տես նաև
-------

* Հայաստանի բանկային համակարգ

Ծանոթագրություններ
------------------

1. ↑
2. ↑  «Բանկի մասնաճյուղերի և բանկոմատների հասցեները»։ *www.acba.am*։ Վերցված է 2023-03-22
3. ↑  «Forbes-ը ներկայացրել է Հայաստանի 10 ամենահուսալի բանկերի վարկանիշային աղյուսակը - Armenianeconomy.com»։ *armenianeconomy.com*։ Վերցված է 2023-03-22
4. ↑  «Ակբա․ նոր բրենդ՝ ոգեշնչված ու ոգեշնչող (Տեսանյութ)»։ *www.acba.am*։ Վերցված է 2023-03-22
5. ↑  «Մեր մասին»։ *www.acba.am*։ Վերցված է 2023-03-22
6. ↑  «Փոխարժեքների հաշվիչ»։ *www.acba.am*։ Վերցված է 2023-04-01

Արտաքին հղումներ
----------------

* Պաշտոնական կայք
**Արմեն Բորիսի Աբգարյան** (նոյեմբերի 30, 1959(1959-11-30), Ստեփանակերտ, Ադրբեջանական ԽՍՀ, ԽՍՀՄ), արցախցի քաղաքական գործիչ, Արցախի Հանրապետության 4-րդ գումարման Ազգային ժողովի պատգամավոր։

Կենսագրություն
--------------

Արմեն Աբգարյանը ծնվել է 1959 թվականի նոյեմբերի 30-ին Ստեփանակերտ քաղաքում։ 1976 թվականին ավարտել է Ստեփանակերտի թիվ 8 միջնակարգ դպրոցը, իսկ 1981 թվականին՝ Արցախի պետական համալսարանի ֆիզիկամաթեմատիկական ֆակուլտետը։ Ուսումն ավարտելուց հետո աշխատանքի է անցել Ստեփանակերտի գինու գործարանում՝ որպես անվտանգության տեխնիկայի գծով գլխավոր ինժեներ։

1981-1983 թվականներին ծառայել է ԽՍՀՄ Զինված ուժերում՝ ստանալով լեյտենանտի կոչում։

1983-1992 թվականներին աշխատել է որպես Ստեփանակերտի արտադրական ավտոտրանսպորտային միավորման քաղաքացիական պաշտպանության ավագ ինժեներ։ Եղել է Խորհրդային Միության կոմունիստական կուսակցության անդամ և ընտրվել սկզբնական կուսակցության կազմակերպության քարտուղար։

1992 թվականի հոկտեմբերին Արցախի Հանրապետության Պաշտպանության բանակի հրամանատարի տեղակալ, իսկ 1994 թվականի սեպտեմբերին` Արցախի Հանրապետության Պաշտպանության բանակի հրամանատարի թիկունքի գծով տեղակալ, և ապա՝ հրամանատար։ 1999 թվականի հունիսից մինչև 2000 թվականի հունվարը եղել է Արցախի Հանրապետության Պաշտպանության բանակի փոխնախարար՝ թիկունքի և սպառազինության գծով։

2000 թվականին եղել է «Կանակվա» ՍՊԸ-ի նախագահ։

2005 թվականի հունիսի 19 Ստեփանակերտի թիվ 1 ընտրատարածքից ընտրվել է Արցախի Հանրապետության 4-րդ գումարման Ազգային ժողովի պատգամավոր։

2005-2010 թվականներին եղել է Արցախի Հանրապետության Ազգային ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ։

Ամուսնացած է, ունի երկու զավակ։

Ծանոթագրություններ
------------------

1. ↑  «Աբգարյան Արմեն Բորիսի»։ *www.nankr.am*։ Վերցված է 2023-08-23
2. ↑  «19 հունիսի 2005թ. | ԼՂՀ Կենտրոնական ընտրական հանձնաժողով» (ռուսերեն)։ Վերցված է 2023-08-23

Արտաքին հղումներ
----------------

* 19 հուլիսի 2007թ.
* ՊԱՏԳԱՄԱՎՈՐՆԵՐ
«**Still D.R.E.**», ամերիկացի պրոդյուսեր և ռեփեր Dr. Dre-ի ստեղծագործությունը, որը թողարկվել է որպես նրա երկրորդ՝ «2001» կոչվող բազմապլատինե ալբոմի գլխավոր սինգլ։ Երգի սկզբնամասում, կրկներգում և վերջնամասում ձայնագրվել է Սնուփ Դոգը։

Կազմ
----

Երգը հնչում է րոպեում 93,4 զարկ տեմպով։ Երեք համարներից յուրաքանչյուրն ունի ամուր տասնվեց «ձող» և ութ տակտ։ Դաշնամուրի հատվածը հնչում է Լա մինորի ստեղնով՝ բարձրացված ձայնով, հետևաբար, երգը չի կարող ճիշտ հնչել ճիշտ լարված գործիքով։

Տեղեկանք
--------

Սինգլը լայն ժողովրդայնություն է վայելել, ինչի շնորհիվ ալբոմը հասել է բազմապլատինային կարգավիճակի՝ ազդարարելով Դրեի հաղթական վերադարձը հիփ հոփի ասպարեզ։ Դեբյուտային շաբաթում «Still D.R.E.»-ն հայտնվել է «Billboard Hot 100»-ի 93-րդ հորիզոնականում։ Այն առավել լավ դրսևորվել է Մեծ Բրիտանիայում, որտեղ զբաղեցրել է 6-րդ հորիզոնականը։

Տեսահոլովակ
-----------

Երաժշտական տեսահոլովակը նկարահանվել է Հայփ Ուիլյամսի կողմից։ Հիմնականում ներկայացված են Սնուփ Դոգը, Dr. Dre-ն և The D.O.C.-ն, ովքեր վարում են ցածր մեքենա (հղում դեպի «Nuthin' But a «G» Thang» երգի տեսահոլովակին առաջին՝ «The Chronic» ալբոմից)։ Տեսահոլովակում երևում է Էմինեմը՝ ծովափում կանանց հետապնդելիս, Xzibit-ը՝ ցածր մեքենա վարելիս, և այլն։

Տեսահոլովակում նկարահանվել է նաև բասկետբոլիստ Շաքիլ Օ'Նիլը։

Հորիզոնականներ հիթ շքերթներում
------------------------------

| Անվանում (2000) | Բարձրագույն հորիզոնական |
| --- | --- |
| Hot R&B/Hip-Hop Singles & Tracks | 32 |
| Hot Rap Singles | 11 |
| Rhythmic Top 40 | 29 |
| US Billboard Hot 100 | 93 |
| UK Singles Chart | 6 |

Ծանոթագրություններ
------------------

1. ↑  «Amazon.co.uk»։ *www.amazon.co.uk*։ Վերցված է 2022-04-16
2. ↑  Reeves Mosi, Reeves Mosi (2017-06-29)։ «25 Greatest Songs Produced by Dr. Dre and Jimmy lovine»։ *Rolling Stone* (en-US)։ Վերցված է 2022-04-16
3. ↑  «Snoop Dogg confirms Jay-Z wrote Dr Dre's 'Still D.R.E.' in full»։ *NME* (en-GB)։ 2020-07-31։ Վերցված է 2022-04-16
4. ↑   (անգլերեն) *Dr. Dre Featuring Snoop Dogg - Still D.R.E.*, վերցված է 2022-04-16
5. ↑  «lescharts.com - Dr. Dre feat. Snoop Dogg - Still D.R.E.»։ *lescharts.com*։ Վերցված է 2022-04-16
6. ↑  «Dr. Dre»։ *Billboard* (en-US)։ Վերցված է 2022-04-16

Արտաքին հղումներ
----------------

* Երգի բառերը MetroLyrics.com կայքում Archived 2021-05-23 at the Wayback Machine.
* Dr. Dre-ի և Ջիմմի Յովայնի 25 լավագույն երգերը
**Արմեն Զեմանյան**  (ապրիլի 16, 1925(1925-04-16), Բրիջուոթեր, Փլիմաութ շրջան, Մասաչուսեթս, ԱՄՆ - հունվարի 20, 2024(2024-01-20), Պորտ Ջեֆերսոն, Սաֆոլկ շրջան, Նյու Յորք, ԱՄՆ), ամերիկահայ էլեկտրատեխնիկ, մաթեմատիկոս, գիտնական, ՀՀ գիտությունների ազգային ակադեմիայի արտասահմանյան անդամ։

Կենսագրություն
--------------

Ծնվել է 1925 թվականի ապրիլի 16-ին, Մասաչուսեթս նահանգի Բրիջուոթեր քաղաքում։ 1949 թվականին ավարտել է Նյու Յորքի համալսարանը։ 1952-1962 թվականներին նույն համալսարանում եղել է ասիստենտ և դոցենտ, 1962-1983 թվականներին՝ պրոֆոսոր, 1983-1998 թվականներին՝ առաջատար պրոֆեսոր, 1998 թվականից՝ վաստակավոր պրոֆեսոր։

Արմեն Զեմանյան հիմնական աշխատությունները նվիրված են մաթեմատիկական անալիզին, ընդհանրացված ֆունկցիաների ինտեգրալային ձևափոխություններին, գրաֆների և անվերջ էլեկտրական շղթաների մաթեմատիկական տեսությանը, ֆիզիկայում մաթեմատիկական համակարգերի կիրառման հնարավորության հարցերին։

Ռուսաստանի բնական գիտությունների ակադեմիայի և այլ ակադեմիաների արտասահմանյան, Էլեկտրատեխնիկայի և էլեկտրոնիկայի գծով ճարտարագետների ինստիտուտի անդամ է, ինչպես նաև Դուբնայի (ՌԴ) միջազգային համալսարանի պատվավոր պրոֆեսոր։

Պարգևատրվել է ամերիկահայ ուսանողների ընկերակցության Տիգրան Հ.Կաբակչյան մրցանակի դափնեկրով, Ռուսաստանի բնական ԳԱ Պյոտր Կապիցայի անվան, ԷԷՃԻ հոբելյանական ոսկե մեդալներով։

Ծանոթագրություններ
------------------

1. 1 2  Record #77527248 // Միջազգային նույնականացման վիրտուալ նիշք(բազմ․) — [Dublin, Ohio]: OCLC, 2003.
2. 1 2  VIAF ID
3. 1 2  Armen Humpartsoum Zemanian
4. ↑  «Армяне в науке Америки»։ *Наша Армения* (ru-RU)։ 2020-03-01։ Վերցված է 2021-08-25
5. ↑  «Armen Humpartsoum Zemanian»։ *prabook.com* (en-EN)։ Վերցված է 2021-08-25
6. ↑  «ՀՀ գիտությունների ազգային ակադեմիա»։ *www.sci.am*։ Վերցված է 2021-08-25

Արտաքին հղումներ
----------------

* Земанян Армен
**Ահաբեչկություն Գազիանթեփում 2016 թնականի օգոստիսի** (թուրքերեն՝ Ağustos 2016 Gaziantep saldırısı), ահաբեկչական գործողություն Թուրքիայի Գազիանթեփ քաղաքում, որը տեղի է ունեցել 2016 թվականի օգոստոսի 20-ին հարսանեկան արարողության ժամանակ։ Մահապարտ ահաբեկիչը ներխուժել է հարսանեկան արարողության երեկույթ և պայթեցրել ռումբը, ինչի արդյունքում զոհվել է 30, վիրավորվել՝ 94 մարդ։ Զոհերի և վիրավորների մեծ մասը եղել են քրդեր։ Քրդամետ Ազգերի դեմոկրատակական կուսակցությունն արդեն իսկ հայտարարել է, որ սա ահաբեկչական գործողություն է ուղղված է ոչ միայն Թուրքիայի, այլև քուրդ ժողովրդի դեմ։ Մինչ այդ, Արդարություն և զարգացում կուսակցությունը արդեն իսկ մեղադրել էր ԻԼԻՊ-ին և Քրդական բանվորական կուսակցությանն ահաբեկչական գործողությունն իրականացնելու մեջ։ Դեռևս ոչ մի խմբավորում իր վրա չի վերցրել ահաբեկչության պատասխանատվությունը, սակայն հիմնական կասկածյալը համարվում է Իրաքի և Լևանտի իսլամական պետությունը։ Թուրքական ոստիկանությունը պարզել է արդեն, որ մահապարտ ահաբեկիչը կին է եղել, ով Թուրքիա է ներթափանցել Սիրիայի տարածքից։ Euronews-ի փոխանցմամբ էլ հարսանիքի մասնակիցների մեծ մասը եղել են Ազգերի դեմոկրատական կուսակցության անդամներ։ Թուրքիայի նախագահ Ռեջեփ Թայիփ Էրդողանը ուշ երեկոյան հրավիրված ազգային անվտանգության խորհրդի նիստում հայտարարել է, որ որոշ տարրեր ցանկանում են Թուրքիայի քաղաքացիներին դեմ առ դեմ հանել, ինչը սակայն նրանց չի հաջողվի։ Նա դատապարտել է Գազիանթեփում տեղի ունեցած ահաբեկչական գործողությունը և ցավակցություն հայտնել զոհվածների ընտանիքներին։ Թուրքիայի վարչապետ Բինալի Յըլդըրըմը իր հատուկ բանագնաց Մեհմետ Շիմշեքին ուղարկել է դեպքի վայր։ Շիմշեքը ահաբեկչությունից հետո տեղի ունեցած մամլո ասուլիսի ժամանակ հայտարարել է, որ ահաբեկչության հիմնական նպատակը Թուրքիայի խաղաղությունն ու կայունությունը խաթարելն է։ Թուրքական պետական Anadolu գործակալությունը հայտարարություն է տարածել, որի համաձայն զոհերի թիվը հասել է հիսունի։ Հետաքրքրական է այն հանգամանքը, որ մինչ ահաբեկչական գործողությունը Թուրքիայի նախագահ Ռեջեփ Թայիփ Էրդողանը և վարչապետ Բինալի Յըլդըրըմը հայտարարել էին, որ Բաշշար ալ-Ասադ կարող է տեղ ունենալ նոր կառավարությունում։

Ծանոթագրություններ
------------------

1. ↑  «30 killed, 94 injured as blast rips through wedding ceremony in Turkey (GRAPHIC)»։ *rt.com*։ Russia Today։ Վերցված է օգոստոսի 20, 2016
2. ↑  «HDP'den Gaziantep açıklaması: Parti üyelerimizin düğününe yapılan saldırıyı lanetliyoruz»։ Վերցված է օգոստոսի 21, 2016
3. ↑  «Bomb attack on wedding kills at least 27 in southern Turkey: Erdogan»։ *reuters.com*։ Reuters։ Վերցված է օգոստոսի 20, 2016
4. ↑  AFP (2016-08-21)։ «At least 30 killed in Turkey wedding attack near Syria border»։ Վերցված է 2016-08-21
5. ↑  AFP (2016-08-21)։ «At least 30 killed in Turkey wedding attack near Syria border»։ Վերցված է 2016-08-21
6. ↑
7. ↑
8. ↑
9. ↑
**«Kraft Foods Group Inc.»** (NYSE նշանակումը՝ **KRFT**), ամերիկյան սննդամթերքի արտադրության և վերամշակման կոնգլոմերատ։ Ընկերության գլխամասը տեղակայված է ԱՄՆ Իլինոյս նահանգի Նորթֆիլդ քաղաքում։

Տվյալ ընկերությունը ձևավորվել է 2012 թվականին՝ անջատվելով օրիգինալ «Kraft Foods»-ից, որն այժմ կրում է «Mondelēz International» անվանումը։

Նորաստեղծ «Kraft Foods Group»-ը հյուսիսամերիկյան շուկայում հիմնականում զբաղվել սննդամթերքի արտադրությամբ, իսկ «Mondelēz»-ը հանդիսացել է «Kraft Foods»-ի նախուտեստային և հրուշակեղենային ապրանքանիշների միջազգային մատակարարը։

2015 թվականի հուլիսի 2-ին միավորվել է «Heinz»-ի հետ (կազմակերպված վերջինիս վերադաս կազմակերպություններ «Berkshire Hathaway»-ի և «3G Capital»-ի կողմից)՝ ձևավորելով «Kraft Heinz Company» ընկերությունը, որը ներկայումս համարվում է սնունդ և խմիչք արտադրող աշխարհի հինգերորդ խոշորագույն ձեռնարկությունըref>։

Ծանոթագրություններ
------------------

1. ↑  About
2. ↑
3. ↑  "«Փաստերի թերթ, 2009» Archived 2012-05-24 at the Wayback Machine.: «Kraft Foods» 6/7, վերցված է հունվարի 30, 2011
4. ↑  Կոյն Ջասթին (հուլիսի 2, 2015)։ «Հաջողությու՛ն «H.J. Heinz Co.», ավարտին է հասցվել Կրաֆթի և Հայնցի ձուլումը»։ *«Pittsburgh Business Times»*։ Վերցված է 2015-07-03 (անգլ.)

Արտաքին հղումներ
----------------

* Պաշտոնական կայք
**Արմեն Դավիթի Սեդրակյան** (ապրիլի 1, 1965(1965-04-01), Երևան, Հայկական ԽՍՀ, ԽՍՀՄ), ֆիզմաթ գիտությունների դոկտոր, պրոֆեսոր, Հայաստանի գիտությունների ազգային ակադեմիայի արտասահմանյան անդամ։

Կենսագրություն
--------------

Արմեն Սեդրակյանը ծնվել է 1965 թվականի ապրիլի 1-ին, Երևան քաղաքում։ Նրա հայրը՝ Դավիթ Սեդրակյանը, եղել է ակադեմիկոս, Երևանի պետական համալսարանի պրոֆեսոր, ՀՀ ԳԱԱ ակադեմիկոս (1990, թղթակից անդամ 1982-ից)։

Արմեն Սեդրակյանը բարձր առաջադիմությամբ ավարտել է Երևանի թիվ 114 անգլիական թեքումով դպրոցը, ընդուվել Երևանի պետական համալսարանի ֆիզիկայի ֆակուլտետն ու առաջին կուրսն ավարտելուց հետո զորակոչվել բանակ։ Զորացրվելուց հետո Արմեն Սեդրակյանը շարունակել է կրթությունը ԵՊՀ-ի նույն ֆակուլտետում։

1987 թվականին կրթությունը շարունակելու նպատակով մեկնել է Գերմանիա և 1989 թվականին գերազանցությամբ ավարտել Ռոստոկի համալսարանը։ Հետագայում վերադարձել է Հայաստան և կրթությունը շարունակել Գիտությունների ազգային ակադեմիայի Բյուրականի աստղադիտարանի տեսական բաժնում։ Այդ տարիներին նա գրել է իր թեկնածուական ատենախոսությունը՝ նեյտրոնային աստղերի ֆիզիկայի վերաբերյալ։ Գիտական գործունեությունը շարունակել նպատակով նորից մեկնել է արտերկիր։ 1993-1995 թվականներին աշխատանքի է անցել Գերմանիայի Միջուկային Ֆիզիկայի Մաքս-Պլանկի համալսարանում, 1996 թվականին տեղափոխվել է ԱՄՆ և մինչև 1999 թվականը աշխատել Կորնելիի համալսարանում, 1998-2001 թվականներին աշխատաքի է անցել Հոլանդիայի Գրոնինգենի համալսարանում։ 2002 թվականից Արմեն Սեդրակյանը բնակվում է Գերմանիայում, որտեղ էլ՝ Տյուբինգենի համալսարանում պաշտպանել է «Compact stars: Aspects of nuclear and particle physics» թեմայով դոկտորական ատենախոսությունը։

Արմեն Սեդրակյանը մոտ 120 գիտական աշխատանքների հեղինակ է, որոնք տպագրվել են տարբեր գիտական ամսագրերում, համագործակցել է տարբեր գիտնականների հետ։

Ծանոթագրություններ
------------------

1. ↑  Седракян, Армен Давидович - Диссипативные и эволюционные процессы в нейтронных зв
2. ↑  ակադեմիա ՀՀ գիտությունների ազգային։ «Արմեն Սեդրակյան»։ *ՀՀ գիտությունների ազգային ակադեմիա* (հայերեն)։ Վերցված է 2022-11-30  CS1 սպաս․ հայերենը նշված է (link)

Արտաքին հղումներ
----------------

* Armen Sedrakian Archived 2022-09-26 at the Wayback Machine.
* Sedrakian, A. (Armen) 1965
* Седракян Армен Давидович
**Ահմոս** (անգլ.՝ Ahmose, «Լուսնի զավակ»), հին եգիպտական տասնյոթերորդ արքայատոհմի արքայադուստր, որը եղել է փարավոն Սեկենենրե Տաա II-ի («Համարձակ») և վերջինիս կին-քրոջ՝ Սիտջեհուտիի միակ հայտնի դուստրը։ Փարավոն Ահմոս I-ի ու թագուհի Ահմոս-Նեֆերտարիի խորթ քույրն էր։ Տիտղոսներից էին՝ «Թագավորի դուստր», «Թագավորի քույր»։

Ենթադրվում է, որ Ահմոսն իր առավել հայտնի խորթ եղբորից ու քրոջից ավելի երկար է ապրել։ Հավանաբար վախճանվել է Թութմոս I-ի (Տասնութերորդ արքայատոհմ) գահակալության տարիներին՝ մոտավորապես քառասուն տարեկանում, սրտային հիվանդությունից։

Դամբարան QV47
-------------

Հուղարկավորվել է Կայսրուհիների Հովտի QV47 դամբարանում։ Նրա դամբարանը համարվում է այդ հովտում կառուցված առաջին դամբարաններից մեկը։ Այն համեմատաբար հասարակ է և բաղկացած է մեկ սրահից ու թաղման խցից։ Գտնվում է հարակից հովտում, որը կոչվում է Ահմոս արքայազնի հովիտ։ Մումիան հայտնաբերվել է Էռնեստո Սկիապարելլիի կողմից՝ 1903 - 1905 թվականների ընթացքում վերջինիս կատարած պեղումների ժամանակ։ Մումիան այժմ գտնվում է Իտալիայի Եգիպտական թանգարանում։ Մումիայից բացի Սկիապարելլին հայտնաբերել է նաև թաղման պարագաներ, այդ թվում՝ նրա դագաղից մի կտոր, կաշվե սանդալներ և քաթանի կտորներ, որոնց վրա գրված են Մեռյալների գրքի մոտ 20 գլուխներ․ այս ամենը նույնպես գտնվում է Թուրինում։

Ծանոթագրություններ
------------------

1. 1 2 3  Aidan Dodson & Dyan Hilton, The Complete Royal Families of Ancient Egypt, Thames & Hudson (2004) 0-500-05128-3, p. 128
2. 1 2 3  Demas, Martha, and Neville Agnew, eds. 2012. Valley of the Queens Assessment Report: Volume 1. Los Angeles, CA: Getty Conservation Institute. Getty Conservation Institute, link to article
3. ↑  «Egyptian Princess Mummy Had Oldest Known Heart Disease»։ *National Geographic News* (անգլերեն)։ 2011 թ․ ապրիլի 15։ Վերցված է 2020 թ․ մարտի 23
4. ↑  Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume I: The Theban Necropolis, Part 2. Royal Tombs and Smaller Cemeteries, Griffith Institute. 1964
Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ահմոս (արքայադուստր)** կատեգորիայում։ |